Woágā ḿbāŋála woe á mə̄ndím á yób, amú á məmaná wayi nyé dúgán sɔm. 2Váá bod zamgbál ngə́ mwom ngab dzyǎ amú wāyə̌m kig ḿbə̂ dzam a nə́ dzǎm bɔ á sí ókīdí. 3Ngə́ mīńkūd mí nə́ ǹdzyéán ai mvəŋ, myâyi dzɔ soe á sí; ngə́ élē é ku tɔ á ńnam âkoé, tɔ á ńnam á ńkiɛ́, yâlaŋan é bô é vóm é ku. 4Ényɔ́ ā bə̄bə́ évūndu ǎ bɛ̌ kig bīdí, ényɔ́ ā bəbə miǹkúd ǎ kwē kig bidí. 5Ḿból wāyə̌m kig anə́ ḿvəbə ényiŋ wáwulu, ḿból wāyə̌m kig ḿból ényiŋ yákomban ábǔm mīníngá, éyə̄ áfə̄ á nə́ nālá ású ésíé Zāmbá, wasə́ kig dzǎm yəm esíé dzíé, nyé yǎ á ngākom é dzóm ésə̄ é nə́. 6Asú tē, ǹnyie anə́ kídí yālénde, bɛ̌ mvɔŋ dzoe a kələ kwí ngǒngógóle; tə wavə́ wɔ́ wóe awɔí[ 24 ], amú wāyə̌m kig á bīsíé bibɛ̄ efé yayi vú, eyɔ̄ŋ ziŋ bísə̄ bibɛ̄ bí nə ḿbəŋ. Ásamba ai enyiŋ o tigibi 7M̀fyɛ ó nə ebubud, ńdɔ̄ fə̄ mís mə́ nə miǹtag nə́ máyēn ńló dzóbo. 8Ngə́ mod a nyiŋ abuí míḿbú á sí, á tāāg ai mísə; á yə̄mə́ áfə̄ nâ məlú miǹtyé mâyi bɔ ábuí étēde, ai nâ é dzóm ésə̄ yázū é nə hə dzə́dzāā.